  Наталья Тетерина Удмуртиысь Йӧскалык лыдӟетъюртлэн сайтаз библиографияя «Удмурт книга. I люкет. 1775–1916» выль указатель кылдӥз. Отчы Вятской на Казанской губерниосын, озьы ик Россиысь пӧртэм каръёсын но кунгож сьӧрын ӟуч, церковнославянской, удмурт, коми, венгер, немец, финн кылъёсын печатлам удмурт калыкен герӟаськем книгаос но брошюраос пыризы. Кызьы вераз ивортодэтъя «Удмуртия» агентстволы указателез кылдытӥсь, Йӧскалык но шаертодон литературая центрысь библиограф Валентина Козлова, «Удмурт книга» издательской ужен вырись тодосчиослы но эскерисьёслы юрттэт луоз. Мыным потэ, со туж дуно мар ке, малы ке шуоно сыӵе пластэз —дореволюционной изданиосты — усьтыны-а, поттыны-а, ӝутыны-а, сое эскерыны туж тунсыко ук. Мыным потэ, тодосчиослы, кин тани издательской ужен выре, соослы со туж кулэ мар ке Валентина Козлова Солэн кылъёсызъя, та книга бордын ӧнерчи 2015-тӥ арысен ужаз. Указателе печатлам ужъёслы библиографияя 900 гожтэмъёс пыризы, соос пӧлысь 522-ез изданиос Йӧскалык лыдӟетъюртын возисько, нош 177 гожтэмъёс Йӧскалык электрон библиотекаысь текстъёс вылэ чӧлско. «Удмурт книгае» суредъёс но пыртэмын. Соос книгаослэсь вылкыметсэс яке тужгес но тодмо гожъясьёслэсь туспуктэмъёссэс возьмато. Книгаен ужез капчиято нимысьтыз указательёс: авторъёслэн нимзы, книгаослэн йыръянзы, изданиослэн печатласькем интызы но кылзы. Валентина Козлова верамъя, книгалэсь 1916–2000 аръёсы печатлам изданиосын кыкетӥ люкетсэ кылдытонъя уж азьланьтӥськоз. Соин ик «Удмурт книгаез» кылдытӥсь лыдӟисьёслэсь ӵектонъёссэс возьма. Тодэм потэ мылкыдзэс, юанъёссы, оло, вань кыӵе ке. Со указатель, кинлы кылдытэмын, со дорозь мед вуоз. <…> Со интыяз медаз улы, уже мед кутӥськоз, тунсыко мед луоз со Валентина Козлова, библиограф Ватсалом, «Удмурт книгалы» инъет луизы Йӧскалык но шаертодон литературая но библиографияя центрлэн но Шер пумиськылӥсь но дуно луись ужкагазъёсын ёзэтлэн фондъёсыз, Удмурт Элькунысь лыдӟетъюртъёслэн Сводной шаертодон каталогез, книгаосысь литератураен списокъёс но мукет ужъёс. Тегъёс: Ижкар Удмуртия удмуртъёс удмурткыл книгаос лыдетъюрт Йӧскалыклыдӟетъюрт  